**ANALIZA PRIVIND APLICAREA PRINCIPIULUI DE *„*A NU PREJUDICIA ÎN MOD SEMNIFICATIV” (DNSH)**

**ÎN CADRUL PROIECTELOR PROPUSE LA FINANȚARE PRIN**

**PRIORITATEA 1 DEZVOLTAREA INFRASTRUCTURII DE APĂ ȘI APĂ UZATĂ ȘI TRANZIȚIA LA O ECONOMIE CIRCULARĂ**

**OBIECTIVUL SPECIFIC 2.5 - PROMOVAREA ACCESULUI LA APĂ ȘI O GOSPODĂRIRE SUSTENABILĂ A APELOR**

*A se completa de către solicitant corespunzător proiectului:*

**DESCRIEREA PE SCURT A PROIECTULUI**

**ELEMENTE GENERALE:**

Investițiile vor viza îndeplinirea obligaţiilor ce rezultă din Tratatul de Aderare care răspund DAP şi DEAUU și vor fi realizate în baza Master Planurilor Judeţene reactualizate și a PMBH și reflectate strategic în cadrul Planului Național de Investiții pentru conformare necesare în sectorul apei și cel al apelor uzate. Astfel, se vor finanța sisteme regionale integrate, prin dezvoltarea infrastructurii primare (aducțiuni, capacități de tratare, precum și capacități de epurare pentru aglomerări mai mari de 2.000 de locuitori echivalenți).

- Prin proiect se vor finanța sisteme regionale integrate prin dezvoltarea infrastructurii primare (aducțiuni, capacități de tratare, precum și capacități de epurare pentru aglomerări mai mari de 2.000 de locuitori echivalenți).

- Proiectul are în vedereîndeplinirea obligaţiilor ce rezultă din Tratatul de Aderare corespunzător Directivei privind apa potabilă (DAP) şi Directivei privind epurarea apelor uzate urbane (DEAUU) pentru care România a primit perioade de tranziţie în vederea conformării;

- Investițiile pentru conformare necesare în sectorul apei și cel al apelor uzate se vor realiza în baza Master Planului Judeţean actualizat / PMBH și reflectate strategic în cadrul Planului Național de Investiții.

Referitor la alimentarea cu apă, proiectele vor viza, în principal, asigurarea calității apei și extinderea sistemelor de alimentare cu apă în contextul proiectelor integrate regionale de apă și apă uzată pentru a reduce disparitățile legate de conectarea populației comparativ cu media europeană și a asigura accesul la apă. Astfel, se vor sprijini măsurile vizând reducerea pierderilor de apă, astfel cum a fost recomandat atât de Raportul 12/2017 al ECA, cât și studiile efectuate la nivel național cu privire la măsurile necesare pentru eficientizarea și asigurarea sustenabilității proiectelor. În plus se vor avea în vedere prevederile noii DAP care, pe lângă reducerea pierderilor, prevede asigurarea accesului la apă, inclusiv a comunităților vulnerabile, precum și monitorizarea unor parametri suplimentari de monitorizare a calității apei.

În ceea ce priveşte colectarea şi epurarea apelor uzate urbane, finanțarea va fi acordată pentru aglomerările cu peste 2.000 l.e., acordându-se prioritate finalizării investițiilor în aglomerările peste 10.000 l.e., astfel încât să fie evitate penalitățile generate de infringement și să nu fie afectat procesul de regionalizare care reprezintă pilonul principal de susținere a procesului investițional în sector. Totodată, proiectele vor avea ca obiectiv și asigurarea facilităților de management al nămolului rezultat de la stațiile de epurare.

Proiectul se încadrează în tipurile de măsuri pentru care s-a facut analiza DNSH în cadrul PDD 2021-2027:

- în ceea ce priveşte alimentarea cu apă, proiectul vizează, în principal, asigurarea calității apei și extinderea sistemelor de alimentare cu apă pentru a reduce disparitățile legate de conectarea populației comparativ cu media europeană și a asigura accesul la apă. În plus, se vor sprijini măsurile vizând reducerea pierderilor de apă, conform Raportului 12/2017 al ECA cât și studiilor efectuate la nivel național cu privire la măsurile necesare pentru eficientizarea și asigurarea sustenabilității proiectelor și se vor avea în vedere prevederile noii DAP care, pe lângă reducerea pierderilor, prevede asigurarea accesului la apă, inclusiv a comunităților vulnerabile, precum și monitorizarea unor parametri suplimentari de monitorizare a calității apei.

- referitor la colectarea şi epurarea apelor uzate urbane, finanțarea va fi acordată pentru aglomerările cu peste 2.000 l.e., acordându-se prioritate finalizării investițiilor în aglomerările peste 10.000 l.e., astfel încât să fie evitate penalitățile generate de infringement și să nu fie afectat procesul de regionalizare care reprezintă pilonul principal de susținere a procesului investițional în sector. Totodată, proiectul va avea ca obiectiv și asigurarea facilităților de management al nămolului rezultat de la stațiile de epurare.

(se vor prezenta informații specifice proiectului)

**ELEMENTE SPECIFICE:**

Proiectul propune, conform prevederilor PDD, investiții integrate de dezvoltare a sistemelor de apă și apă uzată care contribuie la conformarea cu DAP şi DEAUU, respectiv:

1. Investiții integrate de dezvoltare a sistemelor de apă și apă uzată care contribuie la conformarea cu DAP şi DEAUU, respectiv:

- construirea, reabilitarea și extinderea sistemelor de apă potabilă noi / existente - captare si aducțiune, stații de tratare, măsuri legate de eficiență, rețele de transport și distribuție a apei destinate consumului uman în așezări umane care au cel puțin 50 locuitori/ sau distribuție de cel puțin 1000 m3 apă/zi

- construirea, reabilitarea și extinderea rețelelor de canalizare noi /existente şi construirea/reabilitarea/modernizarea stațiilor de epurare a apelor uzate care asigură colectarea şi epurarea încărcării organice biodegradabile în aglomerări mai mari de 2.000 l.e. (prioritate având aglomerările peste 10.000 l.e.), inclusiv soluții pentru un management adecvat pentru tratarea nămolului rezultat în cadrul procesului de epurare a apelor uzate

- măsuri necesare pentru eficientizarea proiectelor si sustenabilitatea investițiilor (automatizări, SCADA, GIS, contorizări etc.)

- operaţiuni pentru scăderea consumului de energie și a emisiilor de gaze cu efect de seră la nivelul OR

2. Investiţii pentru modernizarea rețelei naționale de monitorizare a calității apei potabile astfel încât să se poată răspunde cerințelor de monitorizare și raportare, inclusiv prevederilor noii DAP, prin care se includ noi parametri de calitate și noi cerințe minime pentru materialele în contact cu apa si accesul la apă.

(se vor prezenta informații specifice proiectului)

**LISTA DE VERIFICARE DNSH**

**Notă**: pentru cele șase obiective specifice de mediu solicitantul va prezenta informațiile aferente conformității proiectului cu principiul DNSH. În cazul în care pentru un obiectiv de mediu este bifat NU(*nu necesită evaluare de fond*) se vor menționa informațiile/documentele care justifică îndeplinirea criteriului. În cazul în care pentru un obiectiv de mediu s-a bifat DA (*necesită evaluare de fond*) se va detalia cu informații specifice aferente proiectului care justifică îndeplinirea criteriului.

**Partea 1 - Filtrarea celor 6 obiective de mediu pentru a identifica pe cele care necesită o evaluare de fond**

|  |  |  |  |
| --- | --- | --- | --- |
| **Filtrarea celor 6 obiective de mediu pentru a se evidenția care necesită o evaluare de fond conform principiului DNSH** | **Da** | **Nu** | **Justificare[[1]](#footnote-1) în cazul selectării răspunsului „Nu”**  *- completare corespunzător proiectului -* |
| Atenuarea schimbărilor climatice |  | X | Analiza DNSH de la nivelul PDD a justificat că investițiile propuse nu provoacă prejudicii semnificative asupra mediului pentru acest criteriu.  Investițiile integrate de dezvoltare a infrastructurii sistemelor de apă și apă uzată vizează conformarea cu prevederile Directivelor europene privind calitatea apei potabile precum și epurarea apelor uzate urbane (Directiva UE 2020/2184 și Directiva 91/271/CEE).  Întrucât activitatea nu este vizată de pragurile ETS (Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului), acțiunea nu afectează obiectivul de atingere a țintei de reducere de emisii de GES stabilită pentru anul 2030 și nici obiectivul de neutralitate climatică (2050).  Se estimează că investițiile sprijinite prin această acțiune nu vor avea un impact semnificativ previzibil asupra obiectivului de mediu privind atenuarea schimbărilor climatice, deoarece construirea și exploatarea acestor infrastructuri nu vor conduce la o creștere semnificativă a emisiilor de gaze cu efect de seră.  Justificare:   * calculul Amprentei de carbon în echivalent CO2 pentru cuantificarea emisiilor de GES (tone CO2e/an) conform ultimei versiuni a metodologiei BEI “EIB Project Carbon Footprint Methodologies - Methodologies for the asessment of project greenhouse gas emissions and emission variations” *–* *se probează prin* calculul Amprentei de carbon din *Capitolul 12 al Studiului de Fezabilitate, Analiza Cost-Beneficiu*.   De asemenea, se vor preciza documentele în care au fost considerate rezultatele cuantificării emisiilor de GES pentru investițiile proiectului în cadrul procedurii de Evaluare a Impactului asupra Mediului.   * monetizarea emisiilor de gaze cu efect de seră conform metodei de calcul BEI pentru costul fictiv al carbonului (a se vedea Comunicarea Comisiei nr. 2021/C 373/01 “Orientări tehnice referitoare la imunizarea infrastructurii la schimbările climatice în perioada 2021-2027”) *– se probează prin Analiza Cost-Beneficiu, Capitolul 12 al Studiului de Fezabilitate.*   Se vor prezenta informații privind compatibilizarea proiectului privind atingerea obiectivelor climatice generale ale UE de reducere a emisiilor de gaze cu efect de seră pentru 2030 și 2050 în concordanță cu strategiile europene și naționale *–* *se probează prin Capitolul 12 al Studiului de Fezabilitate* |
| Adaptarea la schimbările climatice |  | X | Analiza DNSH de la nivelul PDD a justificat că investițiile propuse nu provoacă prejudicii semnificative asupra mediului pentru acest criteriu.  Pentru investițiile prevăzute de această măsură a fost parcurs procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra mediului. Astfel, conform Raportului de Mediu, se precizează faptul că potenţialele efecte pozitive nesemnificative au fost identificate asupra obiectivului relevant de mediu cu privire la factori climatici.  Justificare:   * Analiza vulnerabilității și riscurilor schimbărilor climatice (CCVRA) aferentă investițiilor proiectului, elaborată conform Comunicării Comisiei nr. 2021/C 373/01 “Orientări tehnice referitoare la imunizarea infrastructurii la schimbările climatice în perioada 2021-2027” *–* *se probează prin Capitolul 12 al Studiului de Fezabilitate*.   De asemenea, se vor preciza documentele din cadrul procedurii de Evaluare a Impactului asupra Mediului în care a fost considerată Analiza vulnerabilității și riscurilor schimbărilor climatice elaborată pentru investițiile proiectului, inclusiv măsurile de prevenire/soluțiile de adaptare specifice riscurilor identificate – *se probează prin documentația aferentă procedurii EIM, actul de reglementare de mediu.*   * Se va specifica dacă costurile privind măsurile de adaptare la schimbările climatice sunt incluse în costul total al proiectului *–* *se probează prin Capitolul 12 al Studiului de Fezabilitate, Analiza Cost-Beneficiu.* |
| Utilizarea durabilă și protejarea resurselor de apă și a celor marine |  | X | Analiza DNSH de la nivelul PDD a justificat că investițiile propuse nu provoacă prejudicii semnificative asupra mediului pentru acest criteriu.  Investițiile nu vor afecta obiectivul de utilizare durabilă și de protejare a resurselor de apă și a celor marine deoarece au ca obiectiv principal conformarea cu directivele UE privind gradul de conectare la servicii, calitatea serviciilor și securitatea furnizării.  Justificare:   * analiza impactului proiectului asupra corpurilor de apă relevante și identificarea potențialului tip de impact; se vor preciza măsurile generale și specifice pentru prevenirea/reducerea potențialului impact asupra stării corpurilor de apă, inclusiv din punct de vedere ecologic, precum și măsurile de de evitare a poluărilor accidentale – *se probează prin actul de reglementare al autorității competente pentru protecția mediului,* *Avizul de gospodărire a apelor* * concluziile evaluării impactului asupra corpurilor de apă în conformitate cu Directiva-cadru relevantă precum și punctul de vedere al autorității competente pentru gospodărirea apelor *– se probează prin documentele aferente procedurii EIM, actul de reglementare al autorității competente pentru protecția mediului și Declarația autorității compentente responsabile cu gestionarea apelor (dacă este cazul)*   *sau*  în cazul identificarii unui tip de impact care poate duce la deteriorarea stării/potenţialului ecologic al corpurilor de apă sau la împiedicarea atingerii obiectivelor de mediu pentru corpurile de apă, în vederea conformării cu Directiva 60/2000 s-au propus măsuri corespunzătoare de reducere a impactului asupra corpurilor de apă – *se probează prin studiul asupra corpurilor de apă și actul de reglementare de mediu.* |
| Economia circulară, inclusiv prevenirea generării de deșeuri și reciclarea acestora | X  (*evaluare de fond*) |  |  |
| Prevenirea și controlul poluării aerului, apei sau solului | X  (*evaluare de fond*) |  |  |
| Protecția și refacerea biodiversității și a ecosistemelor |  | X | Analiza DNSH de la nivelul PDD a justificat că investițiile propuse nu provoacă prejudicii semnificative asupra mediului pentru acest criteriu.    Justificare:   * impactul potențial al proiectului asupra mediului, inclusiv al lucrărilor localizate în vecinătatea sau în siturile Natura 2000, este evaluat în conformitate cu prevederile Directivelor EIA, Directivei Habitate și Directivei Păsări, fiind urmărit în special potențialul impact al proiectului asupra obiectivelor specifice/ măsurilor minime de conservare stabilite pentru speciile și habitatele pentru care au fost desemnate siturile, precum și evaluarea impactului cumulat (între investițiile propuse, existente sau reglementate) asupra factorilor de mediu, inclusiv la nivelul siturilor Natura 2000 *– se probează prin documentele specifice aferente procedurii EIM, inclusiv cu informații privind poziționarea amplasamentelor investițiilor proiectului față de siturile Natura 2000 conform Hărții elaborate în acest sens* * măsurile de evitare, prevenire sau atenuare pentru protecția biodiversității, inclusiv aferente ariilor protejate Natura 2000 precum și programul de monitorizare și harta Natura 2000 *– se probează prin avizele administratorilor siturilor Natura 2000 relevante și actul de reglementare de mediu*.   Atenție!  Investițiile în infrastructura de apă/apă uzată nu vor fi realizate pe una dintre următoarele categorii de terenuri, fără acordul/avizul autorităților responsabile (de ex. autoritățile pentru protecția mediului, administratorii siturilor Natura 2000, Romsilva):  (a) terenuri ecologice cu o valoare recunoscută a biodiversității ridicate sau terenuri care servesc drept habitat al speciilor pe cale de dispariție (floră și faună) enumerate pe Lista Roșie Europeană sau pe Lista Roșie IUCN;  (b) terenuri forestiere în conformitate cu definiția FAO a pădurilor, împădurite total ori parțial sau terenuri destinate împăduririi;  (c) terenuri arabile sau terenuri cultivabile cu un nivel moderat până la ridicat al fertilității solului și cu biodiversitate subterană, astfel cum se menționează în studiul UE LUCAS.  Justificare:  În cazul în care este necesar, *vor fi menționate avizele/acordurile obținute.* |

**Partea a 2-a: Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare[[2]](#footnote-2) de fond**  *-completare corespunzător proiectului -* |
| --- | --- | --- |
| Tranziția către o economie circulară, inclusiv prevenirea generării de deșeuri și reciclarea acestora   1. *va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau* 2. *va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau* 3. *va cauza prejudicii semnificative și pe termen lung mediului în ceea ce privește economia circulară?* | X | Analiza DNSH de la nivelul PDD a relevat că investițiile propuse pot provoca prejudicii semnificative asupra mediului pentru acest criteriu.  Pentru investițiile prevăzute de această măsură a fost parcursă procedura de evaluare de mediu (SEA) în conformitate cu prevederile HG nr. 1076/2004 privind stabilirea procedurii de realizare a evaluării de mediu pentru planuri şi programe (MO nr. 707/5.08.2004), care transpune în legislația românească Directiva SEA - Directiva Consiliului European nr. 2001/42/CE privind evaluarea efectelor anumitor planuri şi programe asupra medilui.  Investițiile propuse nu vor afecta obiectivul de economie circulară; în acest sens, trebuie prezentate măsurile propuse în cadrul proiectului referitoare la modul de prevenire și reciclare a deșeurilor, derivate din aplicarea legislației în domeniu.  Justificare:   * În toate etapele proiectului se va menţine evidenţa gestiunii deşeurilor conform OUG nr. 92/2021 privind regimul deșeurilor, cu modificările și completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.   *Se vor menționa informațiile relevante aferente cerinței din documentația procedurii EIM, actul de reglementare de mediu.*   * Gestionarea deşeurilor rezultate în toate etapele proiectului se realizează în linie cu obiectivele de reducere a cantităţilor de deşeuri generate şi de maximizare a reutilizării şi reciclării, respectiv în linie cu obiectivele din cadrul general de gestionare a deşeurilor la nivel naţional - Planul Naţional de Gestionare a Deşeurilor (elaborat în baza art. 28 al Directivei 2008/98/CE privind deşeurile şi de abrogare a anumitor directive, cu modificările ulterioare şi aprobat prin Hotărârea Guvernului nr. 942/2017).   *Se vor menționa informațiile relevante aferente cerinței din documentația procedurii EIM, actul de reglementare de mediu.*   * Deşeurile rezultate vor fi colectate selectiv în funcţie de caracteristicile lor, transportate în depozite autorizate sau predate unor operatori economici autorizați în scopul valorificării lor. În toate etapele proiectului se vor încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectului, în toate etapele acestuia, vor fi depozitate temporar doar pe suprafeţe special amenajate în acest sens. În cazul deşeurilor contaminate, se vor lua măsuri speciale de gestionare a acestora (prin depozitarea separată doar pe suprafeţe impermeabile), pentru a nu contamina restul deşeurilor sau solul.   *Se vor menționa informațiile relevante aferente cerinței din documentația procedurii EIM, actul de reglementare de mediu.*   * În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.   *Se vor menționa informațiile relevante aferente cerinței din documentația procedurii EIM, actul de reglementare de mediu.*   * În cazul în care sunt lucrări care presupun utilizarea unor categorii de materiale care să poată fi încadrate în categoria substanțelor toxice și periculoase, acestea se vor face cu respectarea prevederilor Deciziei Comisiei nr. 2000/532/CE, preluată în legislaţia naţională prin HG nr. 856/2002.   *Se vor menționa informațiile relevante aferente cerinței din documentația procedurii EIM, actul de reglementare de mediu.* |
| Prevenirea și controlul poluării  *Se preconizează că măsura va duce la o creștere semnificativă a emisiilor de poluanți în aer, apă sau sol?* | X | Analiza DNSH de la nivelul PDD a relevat că investițiile propuse pot provoca prejudicii semnificative asupra mediului pentru acest criteriu.  Implementarea proiectelor se va face cu respectarea condițiilor de protecție a factorilor de mediu (inclusiv apă, aer și sol) potențial afectați stabilite prin actele de mediu emise în conformitate cu Directiva EIA.  Se va face referire la modul de prevenire și controlul poluării aerului, apei sau solului, derivate din aplicarea legislației în domeniu, și după caz la Planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor.  Justificare:  Aer   * Poluarea aerului în timpul perioadei de execuţie a lucrărilor nu depășeşte limitele maxime permise, este temporară, intermitentă (în funcţie de programul de lucru şi de graficul lucrărilor) și nu este concentrată doar în frontul de lucru (unele surse sunt mobile), nefiind de natură să afecteze semnificativ acest obiectiv de mediu. * Pe cât posibil se vor lua măsuri de atenuare, astfel că lucrările aferente proiectului vor fi realizate cu utilaje mai puţin poluante.   *Se vor menționa informațiile relevante aferente cerințelor din documentația procedurii EIM, actul de reglementare de mediu.*  Apă   * Pe parcursul etapei de execuţie se vor lua măsurile necesare astfel încât deșeurile rezultate din demontări/demolări precum și materialele necesare pentru construire să fie corect depozitate pentru a se evita infiltraţiile în stratul acvifer sau în apele de suprafaţă, urmare a antrenării acestora de către apele pluviale sau de către vânt.   *Se vor menționa informațiile relevante aferente cerinței din documentația procedurii EIM, actul de reglementare de mediu.*  Sol   * Pe perioada execuției lucrărilor se va acorda o atenție deosebită scurgerilor de carburanți și se va asigura un management al deșeurilor adecvat - depozitarea deșeurilor se va realiza în locuri bine stabilite, cu asigurarea protecției adecvate pentru a fi evitate infiltrațiile, inclusiv poluarea acviferelor în caz de ploaie.   *Se vor menționa informațiile relevante aferente cerinței din documentația procedurii EIM, actul de reglementare de mediu.* |

1. Se va face trimitere atât la documentația proiectului /documentația EIM, cât și la pagina unde sunt prezentate informațiile solicitate. [↑](#footnote-ref-1)
2. Se va face trimitere atât la documentația proiectului /documentația EIM, cât și la pagina unde sunt prezentate informațiile solicitate. [↑](#footnote-ref-2)